Palestyna (państwo)

Palestyna (Państwo Palestyna abo Autōnōmijŏ Palestyńskŏ) – tajlowo uznowane państwo, we tajle ôkupowane bez Izrael. Sōmsiaduje z Izraelym, Jordanijōm i Egiptym. Palestyńczyki dopōminajōm sie, by stolicōm niypodlygłego państwa palestyńskigo była Jerozolima.

Teryny Palestyny sōm z wiynksza zamiyszkowane bez Palestyńczyków, kerzi z wiynksza sōm muzułmanami, chociŏż sōm postrzōd nich tyż krześcijany.

Zgodnie z ugodami w Oslo terytoria Palestyny podzielōno było na przestrzyństwa ô roztōmajtym statusie:
 status A – teryny pod kōntrolōm Autōnōmije Palestyńskij,
 status B – teryny pod kōntrolōm miyszanõ,
 status C – teryny pod ôkupacyjōm izraelskõ: ôbyjmujōm kolōnije żydowske, drōgi dō nich jak tyż pōnkty wojskowe.

Zgodnie z kōnstytucyjōm przijyntõ w roku 1994 na czole Autōnōmije Palestyńskij stoji prezydynt, ôbiyrany w wyborach na 5-latowõ kadyncyjõ. Władzã prawodŏwczõ sprawuje parlamynt (132 deputyrowanych), wykōnawczõ za to kerowany bez prymiera regyrōnek. W 1996 roku prezydyntym Autōnōmije Palestyńskij ôstoł Jasir Arafat (umarty w 2004 roku), a w styczniu 2005 roku jego nastympcōm ôstoł Mahmud Abbas.

Państwo Palestyna niy mŏ regularnyj armije, ale niykere palestyńske ôrganizacyje polityczne majōm swoje niyregularne zbrojne grupy.